
Bugarski jezik 



Ovaj članak ili neki od njegovih odlomaka nije dovoljno potkrijepljen 
izvorima (literatura, veb-sajtovi ili drugi izvori). Ako se pravilno ne 
potkrijepe pouzdanim izvorima, sporne rečenice i navodi mogli bi biti 
izbrisani. Pomozite VVikipediji tako što ćete navesti validne izvore putem 
referenci te nakon toga možete ukloniti ovaj šablon. 


Bugarski jezik (бЂлгарски език, ili sa ISO 9 Balgarski ezik), 
narodni i književni jezik Bugara kojim govori preko 9 miliona ljudi. 
Pripada južnoslavenskoj jezičnoj grupi ; najbliži je makedonskom 
jeziku (u Bugarskoj se smatra da je makedonski jezik druga varijanta 
bugarskog jezika). Njim govori najveći dio stanovnika Bugarske i 
manje grupe u Grčkoj, Rumuniji, Turskoj, Ukrajini, Srbiji i SAD. 

Bugarski jezik 

Bugarska, Grčka, Rumunija, 


Države 


govorenja Turska, Ukrajina , Srbija 


Regije 

govorenja 

Broj 


Evropa 


9 miliona 


Služben u Bugarska 

Jezički kod 

bg 

bul 

Također pogledajte: Jezik | Spisakjezika 


ISO 639-1 
ISO 639-2 


Historija 


Bugarski jezik, a naročito pismenost na tom jeziku, razvojno nastavlja stari jezik istočnobalkanskih Slavena (stanovnika 
nekadašnjih "Slavinija"), kojem su književni oblik dali slavenski učitelji Ćirilo i Metodije na osnovu jednog 
južnoslavenskog govora iz okoline Soluna u 9. vijeku, tj. u vrijeme kada su jezičke razlike na slavenskom jugoistoku i 
istoku bile još neznatne. Početno pismo Bugara bilo je glagoljica , međutim kasnije je prevladala ćirilica, izum koje se 
pripisuje episkopu Konstantinu (9. vijek), čije je najpoznatije djelo "Učitelno evangelie" (Poučno evanđelje). 

Prvi jezički spomenici bugarskog jezika su "Preslavski grafit" (893. godine) i "Assemanijevo evanđelje" (9. - 10. vijek), 
oba na glagoljici. U početku svog samostalnog razvoja bugarski jezik (jezik istočnobalkanskih Slavena) bijaše izložen 
snažnom utjecaju susjednih neslavenskih jezika, posebice grčkoga. Neko vrijeme, počev od kraja 7. vijeka, stanovite 
promjene u njemu izaziva bilingvizam nastao prodorom turkofonih Bugara (osnivača bugarske države) na Balkan; na 
kasniji jezični razvoj utiče crkvenoslavenski jezik različitih slavenskih književnosti istočnopravoslavnog uljudbenog 
kruga. Zlatno doba starobugarske književnosti pada na prijelaz iz 9. - 10. vijeka: djela Joana Egzarha ("Šestodnev"), te 
"Skazanie o pismeneh" polihistora Černorizca Hrabrog, međaši su tog perioda. U 10. vijeku dominiraju tekstovi 
prezbitera Kozme, polemičke besjede uperene protiv bogumilskog pokreta koji je u to doba nabujao u Bugarskoj. 
































Između 7. i 15. vijeka vijeka u starobugarskom jeziku zbivaju se znatne glasovne i gramatičke promjene, ali one se 
malo odražavaju u jezičkim spomenicima iz tog perioda, jer se bugarska pismenost, odvija na arhaičnom 
staroslavenskom jeziku (najznačajniji spomenici srednjovjekovne bugarske književnosti su, između ostalih, "Kuklenski 
pesnivec", 1337. godine; "Ivan-Aleksandrovi zbornici", te djela nastala pod utjecajem patrijarha Evtimija- korektora 
vjerskih knjiga, pisca hagiografija i narodnog mučenika. Iz njegove škole nastali su: "Razkaz za sv. Ivan Rilski", 
Vladislava Gramatika (umjetnička starobugarska pripovijetka), "Pohvalno slovo za Evtimija«, Grigorija Camblaka, te 
niz rasprava iz područja jezičke i pravopisne problematike. Osmanlijskim osvajanjem (1393.) opada kulturni život u 
Bugarskoj, a bugarska nacionalna jezička kultura opstaje u narodnim pripovijetkama i pjesmama. 

Prvi jezički spomenici u kojima se jače odražavaju novobugarske jezične crte potiču iz 16. vijeka; to su uglavnom 
crkveni zbornici, tzv. damaskini, među kojima je najpoznatiji autor Josip Bradati. Tokom stvaranja književnosti na 
novobugarskoj osnovici (18. vijek| 18.]] - 19. vijeka) prijelomna djela su oca Pajsija Hilandarskog "Istorija 
slavjanobolgarskaja", 1762. godine i tekstovi Sofronija Vraničanskog. Još u prvoj polovini 19. vijeka, kada se 
pojavljuju prve bugarske gramatike (Neofit Rilski, 1835. godine), u Bugarskoj postoji snažna struja koja želi sačuvati 
crkvenoslavensku tradiciju u književnom jeziku, ali ona biva djelotvorno suzbijana i prevladana pojavom pisaca koji 
počinju pisati narodnim jezikom. 


Novobugarski književni jezik 


Novobugarski književni jezik stvoren je na osnovi sjeveroistočnog dijalekta, kojem po rođenju pripadaju glavni 
predstavnici bugarske književnosti 19. vijeka (Ljuben Karavelov, Hristo Botev, Ivan Vazov, Petko Slavejkov), ali u 20. 
vijeku na oblikovanje savremenog književnog jezika u znatnoj mjeri su utjecali i zapadni govori. Krajem 19. vijeka 
pojavljuje se i bugarska slavistika (L. Miletič, B. Conev). Pravopis, koji se razvijao na osnovu crkvenoslavenske 
tradicije i ruskih uzora, bio je više puta reformiran; posljednja reforma od 1945. uklonila je iz pisma nepotrebne jerove, 
a nekadašnji jat "e" (t>) razlučila prema izgovoru na "ja" i "e". U glasovnom pogledu za bugarski jezik karakterističan je 
prijelaz praslavenskih konsonantskih grupa Лј/ i /dj/ u /št/ i /žd / (npr. "svešt", "mežda" prema bosanskom "svijeća", 
"međa", ruskom "sveča", "meža"). 

Praslavenski nazali i oba jera svedeni su na neodređen (»bezbojan«) vokal i na "e". U književnom jeziku, po uzoru na 
sjeveroistočne govore, jat (e) se odražava kao "ja" i kao "e", u zapadnim dijalektima uvijek kao "e", a u jugoistočnim 
uvijek kao "ja". Naglasak može stajati na različitim slogovima i pomičan je. Uz makedonski, bugarski jezik jedini je 
slavenski jezik koji ima član; on se razvio iz pokazne zamjenice, te je (poput člana u rumunskom i albanskom jeziku) 
postpozitivan, tj. nalazi se na kraju imenske riječi (imenice, pridjeva, broja, zamjenice) stopljen s njom. Uloga člana u 
bugarskom jeziku analogna je funkciji koju on ima u drugim evropskim jezicima. 

Deklinacija je u bugarskom jeziku reducirana; padežni odnosi izražavaju se najčešće prijedložnim konstrukcijama, 
ponajviše prijedlogom "na", uz koji ime redovno dobija značenje genitiva ili dativa. Komparacija pridjeva vrši se 
prefiksima: "po" za komparativ, "naj" za superlativ. Glagolski sistem je bogat: postoji više oblika za prošlo vrijeme, 
dva jednostavna: aorist i imperfekt, te nekoliko složenih. Među glagolskim oblicima koji izražavaju različite načine i 
vidove glagolske radnje specifična je razlika među oblicima koji neku tvrdnju izražavaju kao nezavisnu (kategoričnu, 
vlastitu) ili kao zavisnu (presumptivnu). U bugarskom jeziku, u većoj mjeri nego u ijednom drugom slavenskom jeziku, 
sačuvan je rječnički fond staroslavenskog jezika. 

Također pogledajte 

■ Banatskobugarski jezik 

■ Direktni sistem transliteracije bugarskog pisma 

Vanjski linkovi 

■ VVikipedia na bugarskom jeziku (https://bg.wikipedia.org/) (bg) 


Commons ima datoteke 
na temu: Bugarski jezik 






























(https://commons.wi kim 
edia.org/wiki/Category: 
Bulgarian_language?us 
elang=bs) 



Nedovršeni članak Bugarski jezik koji govori o lingvistici treba dopuniti. Dopunite ga (https://bs.wikipedia.org/w/index.php?title=Bug 


arski_Jezik&action=edit) prema pravilima Wikipedije. 


p ■ r■ u(https://bs.wikipedia.org/w/index.php?title=%C5%A0ablon:Bugarska_po_temama&action=edit) 

Bugarska po temama 

Odrisko kraljevstvo ■ Stara velika Bugarska ■ Prvo bugarsko carstvo ■ Drugo bugarsko carstvo ■ 
Osmanlijska Bugarska ■ Kneževina Bugarska ■ Kraljevina Bugarska ■ Narodna Republika Bugarska 

Balkan ■ Balkansko poluostrvo ■ Primorje ■ Gradovi ■ Ostrva ■ Oblasti ■ Rijeke ■ Rodopi 

Izbori ■ Ustav ■ Vanjska politika ■ Vlada ■ Vojska ■ Skupština 

Bankarstvo (Nacionalna banka) ■ Energetika ■ Bugarski lev (valuta) ■ Turizam ■ Saobraćaj 
Bugari ■ Jezik ■ Demografija ■ Religija ■ Obrazovanje 
Arhitektura ■ Grb ■ Književnost ■ Kuhinja ■ Mediji ■ Sport ■ Zastava 

Kategorija ■ Portal 

p ■ r ■ u (https://bs.wi kipedia.org/w/index.php?title=%C5%A0ablon:Slavenskijezici&action=edit) 

Slavenski jezici 

bjeloruski ■ staroruski t ■ ruski ■ rusinski ■ ukrajinski 

češki ■ kašupskj ■ knaanski t ■ donjolužičkosrpski ■ gornjolužičkosrpski ■ polapski t ■ poljski ■ 
pomorjanski t ■ slovački ■ slovinački t ■ šleski 

banatskobugarski ■ bosanski ■ bugarski ■ gradišćanskohrvatski ■ crkvenoslavenski ■ hrvatski ■ 
makedonski ■ moliškohrvatsko narječje ■ crnogorski ■ prekmurski ■ rezijanski ■ 
starocrkvenoslavenski t ■ srpski ■ srpskohrvatski t ■ slavenski (Grčka) ■ slovenski 

praslavenski t ■ rusenorsk t ■ slavenosrpski t 

t Izumrli jezici 

p ■ r ■ u (https://bs.wi kipedia.org/w/index.php?title=%C5%A0ablon:Slu%C5%BEbeni_jezici_EU&action=edit) 

Službeni jezici Evropske unije 

bugarski ■ češki ■ danski ■ engleski ■ estonski ■ finski ■ francuski ■ grčki ■ holandski ■ hrvatski ■ irski ■ italijanski ■ 
latvijski ■ litvanski ■ mađarski ■ malteški ■ njemački ■ poljski ■ portugalski ■ rumunski ■ slovački ■ slovenski ■ 

španski ■ švedski 


Preuzeto iz "https://bs.wikipedia. 0 rg/w/index. php?title=BugarskiJezik&oldid=3006491" 

Ova stranica je posljednji put izmijenjena na datum 20 juli 2019 u 13:34. 

Tekst je dostupan pod slobodnom licencom Autorstvo-Dijeliti podjstim uvjetima; mogu se primijeniti i dodatni uvjeti. Korištenjem 
ovog sajta slažete se s uvjetima korištenja i pravilima o privatnosti. VVikipedia® je zaštitni znak neprofitne organizacije VVikimedia 
Foundation, Inc. 

























































































